
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind aprobarea modificării art.1 alin (1) şi completării anexei la HCL nr.131/2010 privind aprobarea alocării, din bugetul local al Municipiului Focşani pe anul 2010,

a sumei de 30 mii lei pentru premierea elevilor şi sportivilor cu rezultate deosebite 

obţinute la olimpiadele, concursurile şi campionatele organizate în anul şcolar 2009-2010 

          Consiliul Local al Municipiului Focşani, judeţul Vrancea, întrunit în şedinţă ordinară,

· analizând proiectul de hotărâre iniţiat de Primarul Municipiului Focşani, prin care se propune aprobarea modificării art.1 alin (1) şi completării anexei la HCL nr.131/2010 privind aprobarea alocării din bugetul local al Municipiului Focşani pe anul 2010, a sumei de 30 mii lei pentru premierea elevilor şi sportivilor cu rezultate deosebite obţinute la olimpiadele, concursurile şi campionatele organizate în anul şcolar 2009-2010, raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 39421/18.08.2010;

· văzând avizul favorabil al Comisiei pentru buget, finanţe, investiţii, liberă iniţiativă, economic şi servicii publice şi al Comisiei pentru cultură, sănătate, învăţământ, sport şi tineret ;
· având în vedere adresa nr.615/14,07,2010 transmisă de Direcţia pentru Sport a judeţului Vrancea;

· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :

                 Art. 1 Se aprobă modificarea art.1 alin (1) şi completarea anexei la HCL nr.131/2010 privind aprobarea alocării, din bugetul local al Municipiului Focşani pe anul 2010,  a  sumei de 30 mii lei pentru premierea elevilor şi sportivilor cu rezultate deosebite obţinute la olimpiadele, concursurile şi campionatele organizate în anul şcolar 2009 -2010, în sensul majorării sumei alocate de la 30 mii lei la 31 mii lei şi completării anexei cu următorii sportivi care au înregistrat rezultate deosebite la campionatele sportive naţionale: 
· Voicu Cătălin   -  atletism, două locuri I, Campionate naţionale şi un loc IV Campionatul balcanic = 300 lei

· Tuvene Oana  –  atletism, CS Unirea Focşani, un loc II şi două locuri III Campionate naţionale =  150 lei
· Grădişteanu Maricela  –  judo, CSM Focşani 2007 – LPS Focşani, un loc I şi două locuri II Campionate naţionale şi Campionatul balcanic = 200 lei

· Badiu Bogdan  –  judo, LPS Focşani,  un loc I şi două locuri III, Campionate naţionale = 150 lei
· Lazăr Alexandru – tir, CS Unirea,  trei locuri II şi un loc III, Campionate naţionale = 200 lei
               Art. 2 Prezenta hotărâre va fi comunicată de către Direcţia administraţie publică locală,  compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate şi Serviciul comunicare, protecţie civilă.

            PREŞEDINTE DE ŞEDINŢĂ,

                Boboc Tudoriţa Rodica
                                                                                                         CONTRASEMNEAZĂ,

                                                                                              SECRETARUL MUNICIPIULUI 

                                                                                                                   FOCŞANI
                                                                                                        Corhană Eduard Marian
Municipiul Focşani, 31 august 2010

